|  |
| --- |
| REPUBLIKA HRVATSKA  OSJEČKO-BARANJSKA ŽUPANIJA  **OPĆINA ERNESTINOVO**  **Jedinstveni upravni odjel** |

KLASA: 406-01/18-04/9

URBROJ: 2158/04-18-2

Ernestinovo, 16. studenog 2018.

**DOKUMENTACIJA ZA PROVEDBU POSTUPKA**

**JEDNOSTAVNE NABAVE ZA RADOVE:**

**Sanacija pješačkih staza u središtu naselja Ernestinovo**

**Evidencijski broj nabave: JJN 36/18**

Sadržaj

[1. OPĆI PODACI 3](#_Toc520292108)

[1.1. Naručitelj i kontakti 3](#_Toc520292109)

[1.2. Osoba zadužena za kontakt: 3](#_Toc520292110)

[1.3. Evidencijski broj nabave 3](#_Toc520292111)

[1.4. Procijenjena vrijednost nabave: 3](#_Toc520292112)

[1.5.Vrsta ugovora o nabavi 3](#_Toc520292113)

[1.6. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi: 3](#_Toc520292114)

[2. PODACI O PREDMETU NABAVE 3](#_Toc520292115)

[2.1. Opis predmeta nabave 3](#_Toc520292116)

[2.2. Tehničke specifikacije, količina i troškovnik 3](#_Toc520292117)

[2.3. Mjesto izvođenja radova 3](#_Toc520292118)

[2.4. Rok za izvođenje radova 4](#_Toc520292119)

[3. RAZLOZI ISKLJUČENJA PONUDITELJA 4](#_Toc520292120)

[4. ODREDBE O SPOSOBNOSTI PONUDITELJA 4](#_Toc520292121)

[4.1. Sposobnost za obavljanje profesionalne djelatnosti 4](#_Toc520292122)

[4.2. Tehnička i stručna sposobnost 4](#_Toc520292123)

[5. PODACI O PONUDI 5](#_Toc520292124)

[5.1. Sadržaj i način izrade 5](#_Toc520292125)

[5.2. Način dostave 5](#_Toc520292126)

[5.3. Način određivanja cijene ponude 6](#_Toc520292127)

[5.4. Kriterij za odabir ponude 6](#_Toc520292128)

[5.5. Rok valjanosti ponude 6](#_Toc520292129)

[5.6. Provjera ponuditelja 6](#_Toc520292130)

[5.7. Pojašnjenje i upotpunjavanje 7](#_Toc520292131)

[6. OSTALO 7](#_Toc520292132)

[6.1. Pregled lokacije 7](#_Toc520292133)

[6.2. Podizvoditelji, podugovor i plaćanje 7](#_Toc520292134)

[6.3. Jamstva 7](#_Toc520292135)

[6.4. Datum, vrijeme i mjesto dostave ponuda 8](#_Toc520292136)

[6.5. Informacije i dodatna pojašnjenja dokumentacije 8](#_Toc520292137)

[6.6. Izmjena dokumentacije za nabavu 8](#_Toc520292138)

[6.7. Rok za donošenje odluke 8](#_Toc520292139)

[6.8. Rok, način i uvjeti plaćanja 9](#_Toc520292140)

[6.9. Primjena propisa 9](#_Toc520292141)

[7. PONUDBENI LIST 10](#_Toc520292142)

[8. TEKST PRIJEDLOGA UGOVORA 11](#_Toc520292143)

## 1. OPĆI PODACI

### 1.1. Naručitelj i kontakti

Naziv: Općina Ernestinovo

Sjedište: Vladimira Nazora 64, 31215 Ernestinovo

OIB: 70167232630

Mrežna stranica: [www.ernestinovo.hr](http://www.ernestinovo.hr)

### 1.2. Osoba zadužena za kontakt:

Ime i prezime: Marina Krajnović, mag. iur.

e-pošta: procelnica@opcinaernestinovo.com

***NAPOMENA: sva komunikacija između ponuditelja i naručitelja odvija se e-poštom odnosno putem službene mrežne stranice Općine Ernestinovo, na kojoj će biti objavljena odluka o odabiru najpovoljnije ponude. Mole se ponuditelji da eventualne upite dostavljaju isključivo e-poštom na navedenu adresu.***

### 1.3. Evidencijski broj nabave

JJN 36/18

### 1.4. Procijenjena vrijednost nabave:

228.000,00 kn bez PDV-a

### 1.5.Vrsta ugovora o nabavi

Po provedenom postupku nabave sklopit će se ugovor o izvođenju radova.

### 1.6. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi:

Temeljem članka 80. stavka 2. točke 2. Zakona o javnoj nabavi („Narodne novine“ broj 120/16) – (dalje u tekstu: ZJN 2016.) objavljujemo da ne postoje gospodarski subjekti s kojima je Općina Ernestinovo u sukobu interesa u smislu članaka 76. i 77. ZJN 2016.

## 2. PODACI O PREDMETU NABAVE

### 2.1. Opis predmeta nabave

Predmet nabave je izvođenje radova na sanaciji pješačkih staza u središtu naselja Ernestinovo.

Gospodarski subjekti dužni su nuditi cjelokupan predmet nabave.

CPV broj: 45233161 Građevinski radovi na pješačkim stazama

### 2.2. Tehničke specifikacije, količina i troškovnik

Tehničke specifikacije s količinom, vrstom i detaljnim opisom predmeta nabave su dane u troškovniku radova koji se nalaze u prilogu dokumentacije i sastavi su dio dokumentacije za nabavu.

Ponuditelj ne smije mijenjati izvorni oblik i sadržaj Troškovnika.

Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika.

### 2.3. Mjesto izvođenja radova

Naselje Ernestinovo, pješačke staze u Parku skulptura i dijelu Školske ulice.

### 2.4. Rok za izvođenje radova

Odabrani ponuditelj je dužan započeti s ugovorenim radovima u roku 8 dana po potpisu ugovora, odnosno po uvođenju u posao, a završiti ih u roku od 30 kalendarskih dana, a sve prema dinamičkom planu koji treba biti odobren od Nadzornog inženjera i Investitora.

## 3. RAZLOZI ISKLJUČENJA PONUDITELJA

Naručitelj će isključiti iz postupka jednostavne nabave gospodarskog subjekta:

Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

**Gospodarski subjekt dužan je u ponudi dostaviti potvrdu Porezne uprave o stanju duga izdanu bilo kojeg datuma od dana objave ovog Poziva ili jednakovrijedni dokument nadležnog tijela države sjedišta gospodarskog subjekta.**

## 4. ODREDBE O SPOSOBNOSTI PONUDITELJA

### 4.1. Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovna nastana iz kojega mora biti vidljivo da je gospodarski subjekt registriran za obavljanje djelatnosti građenja.

Temeljem članka 29. Zakona o poslovima i djelatnostima u prostornom uređenju i gradnji graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje to posebnim propisima kojima se ureduje gradnja.

**Dokazi koji se dostavljaju uz ponudu:**

* **preslika izvatka iz sudskog ili obrtnog registra, kojim gospodarski subjekt dokazuje da je registriran za obavljanje djelatnosti građenja/graditeljstva** **ili jednakovrijedni dokument nadležnog tijela države sjedišta gospodarskog subjekta**

### 4.2. Tehnička i stručna sposobnost

Temeljem članka 30. Zakona o poslovima i djelatnostima prostornog uređenja i gradnje izvođač mora u obavljanju djelatnosti građenja imati zaposlenog ovlaštenog voditelja građenja i/ili ovlaštenog voditelja radova. Pod pojmom zaposlene osobe misli se na osobu u radnom odnosu koji može biti zasnovan na određeno ili neodređeno vrijeme.

Ponuditelj mora u ponudi dokazati da ima zaposlenog barem jednog ovlaštenog voditelja građenja/radova građevinske struke.

**Dokazi koji se dostavljaju uz ponudu:**

* **preslika uvjerenja ili potvrde o upisu u Imenik ovlaštenih voditelja građenja/radova koji se vodi pri Hrvatskoj komori inženjera građevinarstva ili jednakovrijedni dokument nadležnog tijela države sjedišta gospodarskog subjekta, koji će biti uključeni u izvršenje Ugovora**
* **potvrda iz koje je razvidno da je ovlašteni voditelj građenja/radova građevinske struke zaposlen u pravnoj osobi koja će obavijati radove (npr. potvrdu o podacima evidentiranim u matičnoj evidenciji Hrvatskog zavoda za mirovinsko osiguranje). Dokument ne smije biti stariji od dana objave ovog poziva. Preslika ugovora o radu ne smatra se dostatnim dokazom**
* **izjava potpisana od strane navedenog stručnjaka i odgovorne osobe čiji je taj stručnjak zaposlenik kojom se potvrđuje da će navedeni stručnjak biti angažiran na radovima koji su predmet nabave.**

Zajednica gospodarskih subjekata može se osloniti na sposobnost članova zajednice ili drugih subjekata, samo ako će ti subjekti izvoditi radove za koje se ta sposobnost traži.

## 5. PODACI O PONUDI

### 5.1. Sadržaj i način izrade

Ponuda mora sadržavati:

1. popunjen, potpisan i ovjeren ponudbeni list
2. popunjen troškovnik - u skladu s uputama iz ove dokumentacije,
3. dokumente kojima ponuditelj dokazuje da ne postoje razlozi isključenja
4. tražene dokaze sposobnosti,
5. potpisani prijedlog ugovora,

Pri izradi ponude ponuditelj se mora pridržavati zahtjeva i uvjeta iz dokumentacije za nabavu.

Pri izradi ponude ponuditelj ne smije mijenjati i nadopunjavati tekst dokumentacije za nabavu. Ponude se moraju izraditi na hrvatskom jeziku i latiničnom pismu.

Ponuda se izrađuje za cjelokupan predmet nabave te se uvezuje na način da se onemogući naknadno vađenje ili umetanje listova.

Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ako je ponuda izrađena od više dijelova, svaki dio se uvezuje na način da se onemogući naknadno vađenje ili umetanje listova.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ukoliko je dio ponude izvorno numeriran (npr. katalozi), ponuditelj ne mora taj dio ponude ponovo numerirati.

Ponuditelj je dužan dostaviti izvornik ponude. Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja. Trošak pripreme i podnošenja ponude u cijelosti snosi ponuditelj.

### 5.2. Način dostave

Ponuda se u zatvorenoj omotnici dostavlja na adresu:

***Općina Ernestinovo***

***V. Nazora 64***

***31215 Ernestinovo***

Na omotnici mora biti naznačeno:

* naziv i adresa Naručitelja,
* naziv, adresa i OIB Ponuditelja,
* evidencijski broj nabave,
* naziv predmeta nabave,
* naznaka »ne otvaraj«.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda te se bez odgode, neotvorena vraća pošiljatelju.

### 5.3. Način određivanja cijene ponude

Cijena ponude izražava se u kunama i nepromjenjiva je tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti. Cijena ponude se piše brojkama i slovima.

Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika, te cijenu ponude bez poreza na dodanu vrijednost, na način kako je to određeno Troškovnikom, kao i upisati cijenu ponude bez poreza na dodanu vrijednost, iznos poreza na dodanu vrijednost i cijenu ponude s porezom na dodanu vrijednost, na način kako je to određeno u Ponudbenom listu.

Ukoliko naručitelj prilikom pregleda ponuda utvrdi računsku pogrešku, naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena te će od ponuditelja zatražiti da u roku 2 (dva) dana od dana primitka obavijesti potvrdi prihvaćanje ispravke računske pogreške. Ispravci se u ponudi jasno naznačuju. Mjerodavne su jedinične cijene upisane u Troškovniku.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

### 5.4. Kriterij za odabir ponude

Kao najpovoljnija ponuda bit će odabrana valjana ponuda s najnižom cijenom.

Ukoliko na nadmetanje pristignu dvije ponude s istom najnižom cijenom, kao najpovoljnija bit će odabrana ona koja je zaprimljena ranije.

Ponude koje ne ispunjavaju uvjete iz ove dokumentacije bit će isključene ili odbijene.

Obzirom da naručitelj ne može koristiti pravo na pretporez, **uspoređivat će se cijene ponuda s porezom na dodanu vrijednost.**

### 5.5. Rok valjanosti ponude

Rok valjanosti ponude je 90 dana od dana isteka roka za dostavu ponuda

### 5.6. Provjera ponuditelja

Svi dokumenti, odnosno isprave mogu se dostaviti u neovjerenoj preslici (neovjerenom preslikom smatra se i neovjereni ispis elektroničke isprave), osim jamstva za ozbiljnost ponude koje se dostavlja u izvorniku.

Nakon rangiranja ponuda prema kriteriju za odabir ponude, a prije donošenja odluke o odabiru, javni naručitelj **može** od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika.

Za potrebe dostavljanja dokumenata daje se primjereni rok od 3 dana od dana dostave zahtjeva.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava određene uvjete, Naručitelj će odbiti njegovu ponudu.

### 5.7. Pojašnjenje i upotpunjavanje

U postupku pregleda i ocjene ponuda Naručitelj **može** pozvati ponuditelje da pojašnjenjem ili upotpunjavanjem u vezi s dokumentima traženim sukladno točki 3. i 4. dokumentacije za nabavu, uklone pogreške, nedostatke ili nejasnoće koje se mogu ukloniti.

Pogreškama, nedostacima ili nejasnoćama smatraju se dokumenti koji jesu ili se čine nejasni, nepotpuni, pogrešni, sadrže greške ili nedostaju.

Naručitelj može pozvati ponuditelje da u primjerenom roku od 5 dana pojasne ili upotpune dokumente koje su predali ili da dostave dokumente koje su trebali predati.

Pojašnjenje ili upotpunjavanje u vezi s dokumentima ne smatra se izmjenom ponude.

U postupku pregleda i ocjene ponuda Naručitelj **može** pozvati ponuditelje da u roku od 5 dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Opisano postupanje Naručitelja ne smije imati učinak diskriminacije, nejednakog tretmana ponuditelja ili pogodovanja pojedinom ponuditelju u postupku nabave te mora biti transparentno.

## 6. OSTALO

### 6.1. Pregled lokacije

Kako se radovi izvode bez izvedbenog projekta naručitelj preporuča gospodarskim subjektima da prije podnošenja ponude izvrše uvid na lokaciju izvođenja radova za predmet nabave, jer u protivnom neće imati pravo na kasnije prigovore s osnova nepoznavanja uvjeta za podnošenje ponude.

### 6.2. Podizvoditelji, podugovor i plaćanje

Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, u ponudi obavezno mora o svim dijelovima ugovora o nabavi koje namjerava dati u podugovor navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i
* predmet, količinu, vrijednost podugovora i postotni dio ugovora o nabavi koji se daje u podugovor.

Kada se dio ugovora o nabavi daje u podugovor, ovi podaci o podizvoditeljima biti će sastavni dio ugovora o nabavi. Sudjelovanje podizvoditelja ne utječe na odgovornost odabranog ponuditelja za izvršenje ugovora o nabavi.

Ako se dio ugovora o nabavi daje u podugovor, tada za izvedene radove, isporučenu robu ili pruženu uslugu naručitelj neposredno plaća podizvoditelju.

Odabrani ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.

Odabrani ponuditelj može tijekom izvršenja ugovora o nabavi od javnog naručitelja zahtijevati:

1. promjenu podizvoditelja za onaj dio ugovora o nabavi koji je prethodno dao u podugovor,
2. preuzimanje izvršenja dijela ugovora o nabavi koji je prethodno dao u podugovor,
3. uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

U slučajevima iz točaka a) i c), odabrani ponuditelj uz zahtjev mora javnom naručitelju dostaviti podatke za novog podizvoditelja.

Ukoliko se u toku izvršenja ugovora utvrdi da odabrani ponuditelj s kojim je sklopljen ugovor uvodi novog podizvoditelja neovisno o tome je li prethodno dao dio ugovora o nabavi u podugovor ili ne ili mijenja podizvoditelja bez odobrenja naručitelja, naručitelj ima pravo raskinuti ugovor.

### 6.3. Jamstva

#### 6.3.1 Jamstvo za uredno ispunjenje ugovora

Odabrani ponuditelj je dužan predati Naručitelju najkasnije u roku od 5 (pet) dana od dana potpisa ugovora jamstvo za uredno ispunjenje ugovora, za slučaj povrede ugovornih obveza, u visini od 10% (slovima: deset posto) ugovorene cijene bez PDV-a. Jamstvo se dostavlja u obliku bjanko zadužnice ovjerene od javnog bilježnika i popunjene sukladno Pravilniku o obliku i sadržaju bjanko zadužnice (Narodne novine, broj 115/12, 82/17). Jamstvo se može dostaviti i u obliku novčanog pologa na IBAN Naručitelja.

U slučaju nedostavljanja jamstva Naručitelj ima pravo, na ime jamstva za uredno ispunjenje ugovora zadržati iznos jamstva od bilo kojeg ispostavljenog računa odabranog ponuditelja ili raskinuti ugovor.

Jamstvo za uredno ispunjenje ugovora se vraća Izvođaču nakon primopredaje i završnog obračuna radova.

#### 6.3.2 Jamstvo za otklanjanje nedostataka u jamstvenom roku

Jamstveni rok za kvalitetu izvedenih radova je 2 (dvije) godine, računajući od dana primopredaje radova.

Izvođač se obvezuje da će u garantnom roku bez prava na posebnu nadoknadu, izvršiti popravak svih nedostataka.

Po obavljenoj primopredaji izvedenih radova naručitelju, najkasnije prilikom predaje okončane situacije, odabrani ponuditelj (Izvođač) se obvezuje predati naručitelju bjanko zadužnicu na iznos od 10 % (slovima: deset posto) od ukupno izvedenih radova bez PDV-a, na rok do isteka jamstvenog roka od 2 (slovima: dvije) godine od dana uspješno obavljene primopredaje izvedenih radova, ovjerenom od javnog bilježnika i popunjene sukladno Pravilniku o obliku i sadržaju bjanko zadužnice.

Ukoliko Izvođač ne preda bjanko zadužnicu kao jamstvo za otklanjanje nedostataka, Naručitelj će na okončanoj situaciji zadržati iznos 10% (deset posto) od iznosa ukupno izvedenih radova na ime otklanjanja nedostataka u jamstvenom roku. Iz tog razloga po zadnjoj privremenoj situaciji ukupni iznos situiranih radova ne smije iznositi preko 90% vrijednosti ugovorenih radova.

Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Po isteku jamstvenog roka Naručitelj se obvezuje Izvođaču izvršiti povrat bjanko zadužnice, novčanog pologa ili zadržanog iznosa na ime jamstva.

### 6.4. Datum, vrijeme i mjesto dostave ponuda

Ponude se dostavljaju na adresu naručitelja: Općina Ernestinovo, Vladimira Nazora 64, 31215 Ernestinovo. **Bez obzira na način dostave, ponude moraju prispjeti naručitelju najkasnije 26. studenog 2018. do 14:00 sati.** Ponude koje nisu pristigle u navedenom roku neće se razmatrati i vratit će se ponuditelju neotvorene.

Otvaranje ponuda neće biti javno. Odluka o odabiru objavljuje se na službenoj mrežnoj stranici Općine Ernestinovo, [www.ernestinovo.hr](http://www.ernestinovo.hr) a obavijest o objavi naručitelj dostavlja svim ponuditeljima, na adresu e-pošte navedenu u ponudi.

### 6.5. Informacije i dodatna pojašnjenja dokumentacije

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju, a Naručitelj će odgovor staviti na raspolaganje na isti način na koji je dostavio i poziv za dostavu ponude. Pod uvjetom da je zahtjev dostavljen pravodobno, javni naručitelj će odgovor staviti na raspolaganje najkasnije tijekom trećeg dana od dostave zahtjeva. Zahtjev je pravodoban ako je dostavljen naručitelju najkasnije tijekom petog dana prije dana u kojem ističe rok za dostavu ponuda.

### 6.6. Izmjena dokumentacije za nabavu

Ako Naručitelj za vrijeme roka za dostavu ponuda mijenja dokumentaciju za nabavu osigurat će dostupnost izmjena svim gospodarskim subjektima na isti način na koji je dostavio i poziv za dostavu ponude.

### 6.7. Rok za donošenje odluke

Rok za donošenje odluke o odabiru ili poništenju iznosi 30 dana od dana isteka roka za dostavu ponuda.

### 6.8. Rok, način i uvjeti plaćanja

Plaćanje unaprijed je isključeno.

Plaćanje će se vršiti temeljem ovjerenih privremenih i okončane situacije po završnom obračunu, sve ovjerene po nadzornom inženjeru.

Obračun izvedenih radova vršit će se na osnovu stvarno izvedenih radova i količina utvrđenih građevinskom knjigom i prema jediničnim cijenama iz ponudbenog troškovnika. Jedinične cijene iz ponudbenog troškovnika su fiksne.

Ponuditelj će privremene situacije (račune) ispostaviti do 90% ukupne vrijednosti izvedenih radova po, od nadzornog inženjera ovjerenoj, građevinskoj knjizi, do 10. u mjesecu za prethodni mjesec. Za ostatak od 10 % vrijednosti radova, račun će se ispostaviti po završnom obračunu, koji se vrši nakon primopredaje radova.

Plaćanje će se izvršiti na račun izvođača, u roku od 60 dana od dana primitka i ovjerene situacije od strane Naručitelja. Naručitelj će situacije ovjeriti u roku od 8 dana od dana zaprimanja.

Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

U slučaju da je dio ugovora izvođač dao u podugovor i s obzirom da se ti radovi/robe/usluge neposredno plaćaju podizvoditelju, izvođač radova mora svojoj situaciji obvezno priložiti račune, odnosno situacije svojih podizvoditelja koje je prethodno ovjerio.

### 6.9. Primjena propisa

Na ovaj postupak jednostavne nabave ne primjenjuje se Zakon o javnoj nabavi obzirom da se radi o nabavi radova procijenjene vrijednosti do 500.000,00 kuna.

Na postupak se primjenjuje Pravilnik o jednostavnoj javnoj nabavi („Službeni glasnik“ Općine Ernestinovo broj 1/17) objavljen na mrežnim stranicama Općine Ernestinovo www.ernestinovo.hr Naručitelj zadržava pravo poništiti ovaj postupak nabave, odnosno ne odabrati niti jednu ponudu u bilo kojoj fazi postupka nabave.

## 7. PONUDBENI LIST

Broj ponude: \_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_

**1. PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv ponuditelja)

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pošta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. NARUČITELJ:**

Općina Ernestinovo, Vladimira Nazora 64,31215 Ernestinovo, OIB: 70167232630

**3. PREDMET NABAVE:** SANACIJA PJEŠAČKIH STAZA U SREDIŠTU NASELJA ERNESTINOVO

Evidencijski broj nabave: JJN 36/18

**4. PODACI O DIJELU UGOVORA KOJI SE DAJE U PODUGOVOR, TE PODACI O PODIZVODITELJIMA (ispunjava se samo u slučaju ako se dio ugovora daje u podugovor)**

|  |  |  |  |  |  |
| --- | --- | --- | --- | --- | --- |
| Red. br. | Podizvoditelj  (naziv ili tvrtka, sjedište, OIB) | račun/IBAN i banka podizvoditelja | Naziv dijelova ugovora koji se daje u podugovor (predmet, količina) | Vrijednost podugovora i postotni dio ugovora o nabavi koji se daje u podugovor (u kn bez PDV-a i %) | Odgovorna osoba podizvoditelja i potpis i i pečat odgovorne osobe podizvoditelja |
|  |  |  |  |  |  |

**5. CIJENA PONUDE:**

|  |  |  |
| --- | --- | --- |
| 1 | Cijena ponude bez PDV-a - brojkama |  |
| 2 | Porez na dodanu vrijednost (25%) - brojkama |  |
| 3 | Ukupna cijena ponude (s PDV-om) - brojkama |  |
| 4 | Ukupna cijena ponude (s PDV-om) - slovima |  |

**6. ROK VALJANOSTI PONUDE**

90 dana od dana isteka roka za dostavu ponuda

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe ponuditelja)

**M.P.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

## 8. TEKST PRIJEDLOGA UGOVORA

**OPĆINA ERNESTINOVO**, sa sjedištem na adresi Vladimira Nazora 64, 31215 Ernestinovo, OIB: 70167232630 (u daljnjem tekstu Naručitelj) kojeg zastupa Općinska načelnica Marijana Junušić, univ. spec. oec.

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, OIB:\_\_\_\_\_\_\_\_\_(u daljnjem tekstu Izvođač) kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zaključuju sljedeći

**UGOVOR O IZVOĐENJU RADOVA**

**PREDMET UGOVORA**

**Članak 1.**

Predmet nabave je izvođenje radova na sanaciji pješačkih staza u središtu naselja Ernestinovo, u Parku skulptura i dijelu Školske ulice.

**Članak 2.**

Naručitelj daje, a Izvođač preuzima obvezu izvođenja radova iz članka 1. ovog ugovora a sve prema:

* uvjetima postupka jednostavne nabave,
* odabranoj ponudi Izvođača,
* odredbama ovog ugovora,
* važećim propisima, normativima i standardima, čija je primjena obvezna, poštujući pravila struke,
* uputama i nalozima nadzornog inženjera,
* dinamičkom planu i
* opisu radova, količinama i jediničnim cijenama iz stavaka troškovnika koji je sastavni dio ovog ugovora.

Izvođač se potpisom ovog ugovora odriče prava na moguće prigovore s osnova nepoznavanja uvjeta i načina izvođenja.

Izvođač potpisom ovog ugovora potvrđuje da su mu poznati svi uvjeti za izvođenje radova, lokalne prilike, pristup prometnicama i uvjetima pristupa lokaciji izvođenja radova, da mu je poznata namjena kao i tehnička složenost radova koji su predmet ovog ugovora.

**CIJENA**

**Članak 3.**

Ugovorna cijena iznosi**:**  **\_\_\_\_\_\_\_\_\_\_\_\_\_\_ kn**

(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Porez na dodanu vrijednost (PDV 25%) iznosi **\_\_\_\_\_\_\_\_\_\_\_\_\_ kn**

(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Ugovorna cijena zajedno s PDV-om iznosi **\_\_\_\_\_\_\_\_\_\_\_\_\_\_ kn**

(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Ovim Ugovorom Izvođač preuzima obvezu izvođenja radova iz ovog Ugovora u iznosu iz ovog članka po jediničnim cijenama utvrđenim za pojedine vrste radova koji su navedeni i upisani u stavkama troškovnika, a završni obračun izvršit će se na temelju stvarno izvedenih radova.

Ugovorne strane ugovaraju nepromjenjivost jediničnih cijena navedenih i upisanih u troškovniku te je cijena radova fiksna i nepromjenjiva.

Sastavni dio ovog ugovora je troškovnik s prihvaćenim cijenama te se prilaže ovom ugovoru.

**Članak 4.**

Ugovorna cijena pokriva sve troškove za rad, materijal, rad strojeva, transport, pristojbe, poreze, plaće, režije, osiguranja, ispitivanje i dokazivanje kvalitete ugrađenih proizvoda i materijala te izdavanje potvrda o kvaliteti (atesti i sl.) prema pravilima struke, pripadajućim pravilnicima i zakonima, radove na higijensko-tehničkoj zaštiti, korištenje zemljišta za organizaciju gradilišta, troškove organizacije gradilišta, troškove odstranjivanja otpada i zbrinjavanja otpada na deponij, čišćenje okoline gradilišta u tijeku radova te nakon završetka radova, sve troškove vezane uz detektiranje, izmještanje i zaštitu postojećih instalacija, sve troškove privremenih priključaka gradilišta na komunalnu infrastrukturu i izvedbe privremenih priključaka, trošak čuvanja, redovnog održavanja građevine, odnosno podmirenje troškova opskrbe vodom i energentima do primopredaje građevine Naručitelju, te svi drugi izdaci Izvođača potrebni za dovršenje radova i otklanjanje svih nedostataka prema zapisniku povjerenstva za interni tehnički pregled.

**OBRAČUN I UVJETI PLAĆANJA**

**Članak 5.**

Plaćanje unaprijed je isključeno.

Plaćanja se vrše temeljem ovjerenih privremenih i okončane situacije po završnom obračunu radova, sve ovjerene po nadzornom inženjeru.

Obračun izvedenih radova vršit će se na osnovu stvarno izvedenih radova i količina utvrđenih građevinskom knjigom i prema jediničnim cijenama iz ponudbenog troškovnika. Ponuditelj će privremene situacije (račune) ispostaviti do 90% ukupne vrijednosti izvedenih radova po, od nadzornog inženjera ovjerenoj, građevinskoj knjizi, do 10. u mjesecu za prethodni mjesec. Za ostatak od 10 % vrijednosti radova, račun će se ispostaviti po završnom obračunu, koji se vrši nakon primopredaje radova.

Plaćanja će se vršiti na račun Izvođača br. \_\_\_\_\_\_\_\_\_\_\_\_\_\_\_\_otvoren kod\_\_\_\_\_\_\_\_\_\_\_\_\_\_\_\_\_\_\_\_\_\_, u roku od 60 dana od dana primitka i ovjere situacije od strane Naručitelja.

Naručitelj će situacije ovjeriti u roku od 8 dana od dana zaprimanja.

Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

U slučaju da je dio ugovora izvođač dao u podugovor i s obzirom da se ti radovi/robe/usluge neposredno plaćaju podizvoditelju, izvođač radova mora svojoj situaciji obvezno priložiti račune, odnosno situacije svojih podizvoditelja koje je prethodno ovjerio.

**POČETAK I ROK ZAVRŠETKA RADOVA**

**Članak 6.**

Izvođač je dužan započeti s ugovorenim radovima odmah po potpisu ugovora i uvođenju u posao.

Uvođenje u posao je najkasnije u roku od 8 dana od potpisa ugovora.

Smatra se da je Izvođač uveden u posao kada Naručitelj ispuni sljedeće uvjete::

- preda Izvođaču zemljište za izvođenje radova (gradilište) slobodno od fizičkih i pravnih prepreka;

- osigura Izvođaču pravo pristupa gradilištu;

- preda Izvođaču potrebnu tehničku dokumentaciju.

O uvođenju Izvođača u posao sastavlja se zapisnik i to se upisuje u građevinski dnevnik.

**Članak 7.**

Rok završetka ugovorenih radova je 30 dana, u svemu sukladno dinamičkom planu.

Pod završetkom ugovorenih radova smatra se dan kada je Izvođač izvršio urednu primopredaju radova Naručitelju što se utvrđuje zapisnikom o primopredaji radova koji potpisuju predstavnici Naručitelja, Izvođača i stručnog nadzora.

U navedeni rok za završetak ugovorenih radova je uključeno i vrijeme potrebno za provedbu kontrolnih ispitivanja i provođenje internog tehničkog pregleda, koje je naručitelj obvezan provesti u roku od 15 dana od dana zaprimanja pisane obavijesti Izvođača o izvedenim radovima na gradilištu.

Izvođač je obvezan u roku od 8 dana po stupanju na snagu ovog Ugovora dostaviti Naručitelju dinamički plan izvođenja radova (prethodno usuglašen/odobren od strane Naručitelja) kojeg se obvezan pridržavati te također kad god se dinamika izvođenja radova ili obveze Izvođača ne podudaraju s dinamičkim planom dostaviti aktualizirani dinamički plan.

**Članak 8.**

Izvođač ima pravo zahtijevati produljenje roka za završetak radova u slučajevima u kojima je zbog promijenjenih okolnosti ili neispunjavanja obveza Naručitelja bio spriječen u izvođenju radova.

Pod promijenjenim okolnostima iz prethodnog stavka razumije se osobito:

- privremena obustava radova određena od strane Naručitelja,

- nepovoljne vremenske prilike za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera;

- uvjeti u tlu koji odstupaju od uvjeta predviđenih projektnom dokumentacijom;

- nepredviđeni radovi koji se moraju izvesti za koje Izvođač nije znao niti je mogao znati u vrijeme sklapanja Ugovora,

- pojava više sile i

- ostali razlozi za koje ne odgovara Izvođač.

Izvođač ne može zahtijevati produljenje roka zbog okolnosti koje su nastupile nakon proteka roka za završetak radova.

Izvođač je dužan zahtjev za produženje roka podnijeti Naručitelju čim sazna za razlog zbog kojega se rok može produljiti, ali ne može podnijeti zahtjev nakon proteka roka za završetak radova.

**UGOVORNA KAZNA**

**Članak 9.**

Ugovorna kazna za zakašnjenje u završetku radova iznosi 2‰ (dva promila) ukupne ugovorne cijene s PDV-om za svaki kalendarski dan zakašnjenja. Iznos tako određene ugovorne kazne ne može prijeći 10% (deset posto) ukupne ugovorene cijene radova s PDV-om.

Naručitelj može odbiti ugovornu kaznu od bilo koje dospjele isplate Izvođaču.

Isplata ugovorne kazne ne utječe na odgovornost Izvođača.

Ako je šteta koju naručitelj pretrpi zbog prekoračenja krajnjeg roka izvođenja veća od iznosa ugovorne kazne, naručitelj ima pravo zahtijevati razliku do potpune naknade štete.

**PODIZVODITELJI**

**Članak 10.**

Sudjelovanje podizvoditelja ne utječe na odgovornost Izvođača za izvršenje ovog ugovora.

Podaci o podizvoditeljima i dijelu ugovora koje Izvođač daje u podugovor čine obavezan sastojak ovog ugovora.

Izvođač može tijekom izvršenja ugovora o javnoj nabavi od javnog Naručitelja zahtijevati:

1. promjenu podizvoditelja za onaj dio ugovora o javnoj nabavi koji je prethodno dao u podugovor,
2. preuzimanje izvršenja dijela ugovora o javnoj nabavi koji je prethodno dao u podugovor,
3. uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o javnoj nabavi neovisno o tome je li prethodno dao dio ugovora o javnoj nabavi u podugovor ili ne.

U slučajevima iz točaka a) i c), Izvođač uz zahtjev mora javnom Naručitelju dostaviti podatke za novog podizvoditelja.

Ukoliko se u toku izvršenja ugovora utvrdi da Izvođač uvodi novog podizvoditelja neovisno o tome je li prethodno dao dio ugovora o javnoj nabavi u podugovor ili ne ili mijenja podizvoditelja bez odobrenja Naručitelja, Naručitelj ima pravo raskinuti ugovor.

**ŠTETA**

**Članak 11.**

Izvođaču je zabranjeno pri izvršenju ovog Ugovora nanositi štetu Naručitelju ili trećim osobama.

Za štetu koju Izvođač ili podizvoditelj prouzroči trećim osobama ili Naručitelju odgovara Izvođač, i on je u slučaju podnošenja odštetnog zahtjeva dužan istu podmiriti te smatrati Naručitelja neodgovornim za nju. Ako Naručitelj, po bilo kojem osnovu plati ili mu se naplati ova šteta na teret njegovih sredstava, Izvođač ga je dužan obeštetiti za iznos plaćene štete, iznos sudskih i odvjetničkih troškova i za zakonsku zateznu kamatu.

Iznimno od odredbe prethodnog stavka, ako Izvođač ne može pristupiti lokaciji radova, bez uzrokovanja štete trećim osobama ili Naručitelju, a Naručitelj mu odobri takav pristup i nastane šteta, istu će snositi Naručitelj u opsegu u kojem je odobrio takav pristup.

**DOKUMENTACIJA NA GRADILIŠTU**

**Članak 12.**

Osim dokumentacije koju mora imati na gradilištu prema Zakonu o gradnji, Izvođač je dužan uredno voditi i čuvati građevinsku knjigu u kojoj se obračunavaju i ovjeravaju izvedeni radovi.

Izvođač je dužan pridržavati se odredbi o zaštiti na radu.

**ODGOVORNE OSOBE**

**Članak 13.**

Izvođač imenuje (glavnog) inženjera gradilišta, odnosno voditelja radova u svojstvu odgovorne osobe koja vodi građenje, odnosno pojedine radove sukladno Zakonu o gradnji.

Inženjer gradilišta, odnosno voditelj radova odgovoran je za izvršenje Izvođačevih obveza iz Ugovora.

Izvođač je dužan prije početka radova Naručitelju pisanim putem dostaviti ime i podatke o stručnoj spremi imenovane odgovorne osobe odnosno inženjera gradilišta sukladno Zakonu o arhitektonskim i inženjerskim poslovima i djelatnostima u prostornom uređenju i gradnji.

**Članak 14.**

Izvođenje radova Naručitelj će nadzirati putem nadzornog inženjera, a Izvođač je dužan omogućiti nesmetano provođenje stalnog i svakodnevnog stručnognadzora.

Naručitelj je dužan prije početka izvođenja radova dostaviti Izvođaču ime nadzornog inženjera.

**PRIMOPREDAJA I ZAVRŠNI OBRAČUN**

**Članak 15.**

Nakon što utvrdi da su radovi na gradilištu dovršeni u kvalitativnom i kvantitativnom smislu, Izvođač će o tome pisano obavijestiti Naručitelja, koji će, nadležnom Uredu državne uprave, podnijeti zahtjev za tehnički pregled.

Ukoliko se prilikom provođenja tehničkog pregleda utvrde nedostaci Izvođač je dužan otkloniti sve nedostatke prema zapisniku s tehničkog pregleda.

Ako Izvođač ne otkloni nedostatke utvrđene u zapisniku s tehničkog pregleda, Naručitelj će nedostatke otkloniti na trošak Izvođača i ima pravo namiriti se iz jamstva za uredno ispunjenje ugovora i/ili trošak odbiti od bilo koje dospjele isplate Izvođača.

**Članak 16.**

Nakon završetka izvođenja radova Izvođač je dužan s gradilišta ukloniti preostali materijal, opremu i sredstva za rad te privremene objekte izgrađene u okviru pripremnih radova, otpad i slično.

Izvođač je dužan dovesti zemljište i/ili okolne građevine/objekte na području gradilišta i na prilazu gradilišta u uredno stanje.

**Članak 17.**

Nakon primopredaje Naručitelj i Izvođač će sastaviti završni obračun, a najkasnije u roku 10 kalendarskih dana od primopredaje. Završnim obračunom utvrđuje se izvršenje međusobnih obveza i prava između Naručitelja i Izvođača.

Završni obračun sadrži osobito:

- ukupnu vrijednost izvedenih radova prema ugovorenim cijenama;

- iznos isplaćen temeljem situacija;

- konačan iznos koji Izvođač treba primiti ili vratiti prema nespornom dijelu obračuna;

- iznos koji Naručitelj zadržava radi uklanjanja nedostataka;

- podatak da li je građevina završena u ugovorenom roku, a ako nije za koliko je rok prekoračen;

- koji iznos ugovorne kazne zahtijeva Naručitelj;

- podatke o činjenicama o kojima nije postignuta suglasnost ugovornih strana.

**NEPREDVIĐENI, DODATNI RADOVI I VIŠE RADOVI**

**Članak 18.**

Nepredviđeni radovi su oni čije je poduzimanje nužno da bi se osigurala stabilnost objekta ili spriječio nastanak štete, sukladno čl. 624.st.2. Zakona o obveznim odnosima (Narodne novine br. 35/05, 41/08, 125/11 i 78/15).

Dodatni radovi su radovi koji nisu bili uključeni u početni projekt niti u osnovni ugovor, ali su zbog nepredviđenih okolnosti postali nužni za izvođenje radova opisanih u njima. Potreba za dodatnim radovima utvrđuje se pismenim izvješćem nadzornog inženjera.

U slučaju potrebe za izvođenjem dodatnih radova, isti se izvode uz pisanu suglasnost Naručitelja, u suprotnom neće biti plaćeni.

Cijene dodatnih radova utvrdit će se ponudom Izvođača, a obračunat će se temeljem analize cijena, uz ovjeru nadzornog inženjera.

Više radovi su više izvedene količine radova po troškovničkim stavkama od onih utvrđenih troškovnikom. Potreba za više radovima utvrđuje se pismenim izvješćem nadzornog inženjera.

Manje radovi su manje izvedene količine radova po troškovničkim stavkama od onih utvrđenih troškovnikom.

Izvođač može uz suglasnost Nadzornog inženjera i Naručitelja izvršiti i situirati Više/Manje radova na pojedinim stavkama iz Troškovnika, ali ne preko ugovorene cijene iz članka 3. ovog ugovora, a izvršeni višak radova biti će plaćen Izvođaču samo ako postoji uredna pisana suglasnost Nadzornog inženjera i Naručitelja.

**JAMSTVO ZA UREDNO ISPUNJENJE UGOVORA**

**Članak 19.**

Izvođač je dužan predati Naručitelju najkasnije u roku od 5 (pet) dana od dana potpisa ugovora jamstvo za uredno ispunjenje ugovora, za slučaj povrede ugovornih obveza, u visini od 10% (slovima: deset posto) ugovorene cijene bez PDV-a. Jamstvo se dostavlja u obliku bjanko zadužnice ovjerene od javnog bilježnika i popunjene sukladno Pravilniku o obliku i sadržaju bjanko zadužnice (Narodne novine, broj 115/12, 82/17), ili uplatom novčanog pologa na račun Naručitelja.

U slučaju nedostavljanja jamstva Naručitelj ima pravo, na ime jamstva za uredno ispunjenje ugovora zadržati iznos jamstva od bilo kojeg ispostavljenog računa odabranog ponuditelja ili raskinuti ugovor.

Jamstvo za uredno ispunjenje ugovora se vraća Izvođaču nakon primopredaje i završnog obračuna radova.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 20.**

Po obavljenoj primopredaji izvedenih radova naručitelju, najkasnije prilikom predaje okončane situacije, odabrani ponuditelj (Izvođač) se obvezuje predati naručitelju bjanko zadužnicu na iznos od 10 % (slovima: deset posto) od ukupno izvedenih radova bez PDV-a, na rok do isteka jamstvenog roka od 2 (slovima: dvije) godine od dana uspješno obavljene primopredaje izvedenih radova, ovjerenom od javnog bilježnika i popunjene sukladno Pravilniku o obliku i sadržaju bjanko zadužnice.

Ukoliko Izvođač ne preda bjanko zadužnicu kao jamstvo za otklanjanje nedostataka, Naručitelj će na okončanoj situaciji zadržati iznos 10% (deset posto) od iznosa ukupno izvedenih radova na ime otklanjanja nedostataka u jamstvenom roku. Iz tog razloga po zadnjoj privremenoj situaciji ukupni iznos situiranih radova ne smije iznositi preko 90% vrijednosti ugovorenih radova.

Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Po isteku jamstvenog roka Naručitelj se obvezuje Izvođaču izvršiti povrat bjanko zadužnice ili zadržanog iznosa na ime jamstva.

**JAMSTVENI ROK**

**Članak 21.**

Jamstveni rok za kvalitetu izvedenih radova je 2 (dvije) godine, računajući od dana primopredaje radova.

Izvođač se obvezuje da će u garantnom roku bez prava na posebnu nadoknadu, izvršiti popravak svih nedostataka.

Izvođač je dužan započeti s uklanjanjem nedostataka po pisanom zahtjevu Naručitelja, bez odgode i stručno ukloniti nedostatke u najkraćem roku.

Ako Izvođač ne postupi po zahtjevu Naručitelja bez odgode, Naručitelj ima pravo ukloniti nedostatke preko treće osobe na trošak i rizik Izvođača.

**RASKID UGOVORA**

**Članak 22.**

Ako se u tijeku izvršenja ugovora utvrdi da se Izvođač ne drži uvjeta ugovora ili da radovi imaju nedostatke ili bi ih mogli imati, Naručitelj će na to upozoriti Izvođača i odrediti mu primjeren rok da svoj rad uskladi s ugovorenim obvezama.

Naručitelj ima pravo raskinuti ugovor:

* ukoliko do isteka roka iz stavka 1. ovog članka Ugovora Izvođač ne postupi po zahtjevu Naručitelja, Naručitelj ima pravo raskinuti Ugovor i naplatiti jamstvo za uredno ispunjenje ugovora,
* u slučaju iz članka 10. stavka 5. ovog Ugovora,
* ukoliko Izvođač svojom krivnjom zakasni s krajnjim rokom za završetak radova za više od 30 kalendarskih dana,
* postane nesposoban za plaćanje ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ugovoru

Ugovor se smatra raskinutim kada Izvođač primi pismenu obavijest o raskidu Ugovora.

U slučaju raskida Ugovora krivnjom Izvođača, Naručitelj ima pravo aktivirati jamstvo za uredno ispunjenje ugovora te ima pravo na naknadu štete sukladno odredbama Zakona o obveznim odnosima.

**Članak 23.**

Ugovorne strane suglasne su da se ugovor može raskinuti i u slučaju nastupa sljedećih okolnosti:

* ako nadležno tijelo uprave zabrani daljnje izvođenje radova,
* ako prestane potreba za izvođenjem radova,
* ako nastupe druge okolnosti ili događaji koji onemogućavaju ispunjenje Ugovora.

U slučaju raskida ovog Ugovora prije isteka ugovorenog roka ugovornim stranama ostaju sva prava i obveze koje su nastale u tijeku važenja Ugovora.

**OBVEZE IZVOĐAČA U SLUČAJU RASKIDA**

**Članak 24.**

U slučaju raskida Ugovora Izvođač je obvezan u primjerenom roku, a najduže u roku od 15 dana:

* osloboditi gradilište od svojih strojeva, materijala i ljudi, te strojeva, materijala i ljudi svojih
* podizvoditelja,
* izvršiti primopredaju svih radova, te predati svu dokumentaciju nadzornom inženjeru i
* zaštititi radove od propadanja i oštećenja na tehnički prikladan i ispravan način.

Ukoliko Izvođač ne izvrši u prethodnom stavku navedene obaveze u za to predviđenim rokovima Naručitelj ima pravo naplatiti jamstvo za uredno ispunjenje ugovora te bez potrebe ishođenja odobrenja Izvođača ukloniti s gradilišta materijal i strojeve Izvođača ili podizvoditelja, na trošak Izvođača i pohraniti ih u javno ili drugo skladište na trošak Izvođača.

**XVI. PRAĆENJE REALIZACIJE UGOVORA**

**Članak 25.**

Ugovorne stranke utvrđuju da za praćenje realizacije ovog Ugovora imenuju sljedeće osobe:

a) za Naručitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) za Izvođača:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Osoba imenovana od strane Naručitelja za praćenje realizacije ovog ugovora ujedno je i osoba koja prati da se ugovorene obveze u potpunosti i pravovremeno izvršavaju.

**ZAVRŠNE ODREDBE**

**Članak 26.**

Na sve odnose koji nisu regulirani ovim Ugovorom primjenjivat će se Zakon o obveznim odnosima ("Narodne novine" br. 35/05, 41/08, 125/11 i 78/15)

**Članak 27.**

Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju mjesnu nadležnost suda u Osijeku.

**Članak 28.**

Ovaj Ugovor načinjen je u 5 (pet) istovjetnih primjerka, od kojih 3 (tri) primjeraka pripadaju Naručitelju, a 2 (dva) primjerka pripadaju Izvođaču.

Ovaj Ugovor stupa na snagu danom potpisa obiju ugovornih strana.

Mjesto i datum: Mjesto i datum:

\_\_\_\_\_\_\_\_\_\_\_\_\_\_\_\_\_ 2018. Ernestinovo, 2018.

*ZA IZVOĐAČA: ZA NARUČITELJA:*

**OPĆINU ERNESTINOVO**

Općinska načelnica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Marijana Junušić, univ. spec. oec.**